Potrivit oficialilor Băncii Transilvania, creditele în franci vor fi convertite în lei sau euro, la cursul actual, iar apoi se va aplica o reducere a sumei care mai este de rambursat.

În funcţie de situaţia fiecărui client în parte, valoarea creditelor va fi redusă chiar şi cu peste 25 la sută. Clienţii mai au de aşteptat însă. Şefii Băncii Transilvania estimează că preluarea Volksbank se va încheia în cel mult trei luni.

În prezent, 75.000 de români au credite în franci, un sfert dintre aceştia fiind clienţi Volksbank.